549.76 REGOLAMENTIDWAR QAFAS GĦALL-EMISSJONIJIET INDUSTRIJALI L-AVVIŻ LEGALI 9 tal-2013, kif emendat bl-Avviż Legali 46 tal-2017. L-AVVIŻ LEGALI 9 tal-2013, kif emendat bl-Avviż Legali 46 tal-2017. 1. Titolu. It-titolu ta’ dawn ir-regolamenti hu r-Regolamenti dwar Qafas għall-Emissjonijiet Industrijali. 2. (1) Dawn ir-regolamenti jipprovdu għall-implementazzjoni, parzjalment, tad-Direttiva 2010/75/EU tal-Parlament Ewropew u tal-Kunsill tal-24 ta’ Novembru 2010 dwar l-Emissjonijiet Industrijali (Regolamenti għall-Prevenzjoni u l-Kontroll Integrati tat-Tniġġis (tfassil mill-ġdid)). (2) Dawn ir-regolamenti jipprovdu wkoll struttura għall-prevenzjoni u l-kontroll integrat tat-tniġġis li joriġina minn attivitajiet industrijali. Dawn jistabbilixxu wkoll ir-regoli maħsuba biex jevitaw jew, fejn dan mhux prattikabbli, biex inaqqsu l-emissjonijiet fl-arja, fl-ilma u fl-art, inklużi miżuri rigward skart, sabiex jinkiseb livell għoli ta’ protezzjoni tal-ambjent fl-intier tiegħu. 3. Regolamenti addizzjonali. Il-Ministru responsabbli għall-ambjent għandu jagħmel regolamenti addizzjonali għall-implimentazzjoni ta’ dawn ir-regolamenti, b’mod partikolari biex jiddefinixxi l-attivitajiet industrijali regolati minn dawn ir-regolamenti u l-mezzi li bihom dawn sejrin ikunu regolati. 4. (1) Dawn ir-regolamenti għandhom japplikaw għall-attivitajiet industrijali li jagħtu lok għal tniġġis kif jista’ jkun preskritt mill-Ministru permezz ta’ regolamenti. (2) Dawn ir-regolamenti m’għandhomx japplikaw għall-attivitajiet ta’ riċerka, attivitajiet ta’ żvilupp u l-ittestjar ta’ prodotti u proċessi ġodda. Tifsiriet. Emendat: A.L.46 tal-2017. 5. F’dawn ir-regolamenti, sakemm ir-rabta tal-kliem ma teħtieġx xort’oħra: " l-aħjar metodi tekniċi disponibbli" jew "BAT" tfisser l-istadju l-aktar effettiv u avanzat fl-iżvilupp ta’ attivitajiet u l-metodi tagħhom ta’ tħaddim li jindika l-adattabilità prattika ta’ metodi tekniċi partikolari li tipprovdi l-bażi għall-valuri limitu tal-emissjonijiet u kondizzjonijiet oħra tal-permessi maħsuba biex jiġu evitati u, fejn dan ma jkunx prattiku, li jitnaqqsu l-emissjonijiet u l-impatt fuq l-ambjent kollu kemm hu: (a) "metodi tekniċi" tinkludi kemm it-teknoloġija użata kif ukoll il-mod li bih l-installazzjoni tkun iddisinjata, mibnija, imħaddma u dekommissjonata; (b) "metodi tekniċi disponibbli" tfisser dawk żviluppati fuq skala li tkun tippermetti l-implimentazzjoni fis-settur rilevanti industrijali, taħt kondizzjonijiet ekonomiċi u teknikament vijabbli, waqt li jitqiesu l-ispejjeż u l-vantaġġi, sew jekk il-metodi tekniċi jkunuwżati u prodotti ġewwa l-Istat Membru inkwistjoni sew jekk le, sakemm dawn ikunu raġonevolment aċċessibbli għall-operatur; (ċ) " l-aħjar" tfisser l-aktar waħda effettiva biex jinkiseb livell ġenerali għoli ta’ protezzjoni tal-ambjent kollu kemm hu; " awtorità" jew "awtoritajiet " għandha, għall-finijiet tar-regolament 19 tar-Regolamenti dwar il-Prevenzjoni u l-Kontroll Integrat tat-Tniġġis tal-Emissjonijiet Industrijali, tfisser ir-regolatur nazzjonali responsabbli, awtorità, agenzija jew entità tal-Gvern; " awtorità kompetenti " tfisser l-Awtorità għall-Ambjent u r-Riżorsi kif preskritta fl-Ordni dwar Nomina ta’ Awtorità Kompetenti, u tali korp ieħor jew persuna lil-Ministru responsabbli għall-ambjent jista’ b’ordni fil-Gazzetta jippreskrivi u korpijiet jew persuni differenti jistgħu jkunu nominati bħala awtorità kompetenti għal dispożizzjonijiet differenti u skopijiet differenti ta’ dawn ir-regolamenti; "bidla sostanzjali " tfisser bidla fin-natura jew it-tħaddim, jew estensjoni, ta’ installazzjoni jew impjant ta’ kombustjoni, impjant tal-inċinerazzjoni tal-iskart jew impjant tal-koinċinerazzjoni tal-iskart li jista’ jkollha effetti negattivi sinifikanti fuq is-saħħa tal-bniedem jew l-ambjent; " bijomassa " tfisser kwalunkwe waħda minn dawn: (a) prodotti magħmulin kollha kemm huma jew inparti minn materjal veġetali li joriġina mill-agrikoltura jew mill-forestrija, u utilizzabbli bħala karburanti biex jiġi rkupart il-valur enerġetiku tagħhom, kif ukoll il-prodott i mniżżla hawn isfel, meta jintużaw bħala karburant; (b) l-iskart li ġej: (i) skart veġetali mill-agrikoltura u mill-forestrija; (ii) skart veġetali mill-industrija tal-ipproċessar tal-ikel, jekk l-enerġija termika ġġenerata tiġi rkuprata; (iii) skart veġetali fibruż li joriġina mill-produzzjoni tal-polpaverġni u mill-produzzjoni tal-karta mill-polpa jekk jiġi koinċinerat fuq il-post li fih jiġi prodott u l-enerġija termika ġġenerata tiġi rkuprata; (iv) skart tas-sufra; (v) skart tal-injam eskluż dak li jista’ jkun fih xikomposti organiċi aloġenati jew xi metalli tqal bħala riżultat tat-trattament jew tal-kisi tal-injam b’mod partikolari l-iskart tal-injam li joriġina mill-industrija tal-kostruzzjoni u demolizzjoni; "ċumnija " tfisser strutturali sservi sa biex jintremew il-gassijiet residwi u li tista’ tkun magħmula minn kondott wieħed jew aktar; "diossini u furani" tfisser id-diossini dibenzo-ppoliklorinati u d-dibenżofurani kollha elenkati fl-Iskeda; "dokument ta’ referenza tal-BAT" tfisser dokument, li jirriżulta mill-iskambju ta’ informazzjoni organizzata skond l-Artikolu 13 tad-Direttiva 2010/75 tal-Parlament Ewropew u tal-Kunsill tal-24 ta’ Novembru 2010 dwar l-Emissjonijiet Industrijali, imfassal għal attivitajiet definiti u li jiddeskrivi, b’mod partikolari, il-metodi tekniċi applikati, l-emissjonijiet preżenti u l-livelli ta’ konsum, il-metodi tekniċi kkunsidrati għad-determinazzjoni tal-aħjar metodi tekniċi disponibbli kif ukoll il-konklużjonijiet tal-BAT u kwalunkwe teknika emerġenti, fejn tingħata konsiderazzjoni speċjali lill-kriterji elenkati fl-Anness III ta’ dik id-Direttiva; "emissjoni " tfisser ir-rimi dirett jew indirett ta’ sustanzi, vibrazzjonijiet, sħana jew ħsejjes minn sorsi individwali jew diffusi fl-installazzjoni għal ġewwa l-arja, l-ilma jew l-art; "ħamrija " tfisser is-saff ta’ fuq nett tal-qoxra tad-Dinja li jinsab bejn il-qiegħ u l-wiċċ. Il-ħamrija hija magħmula minn partikoli minerali, materja organika, ilma, arja u organiżmi ħajjin; "ilma ta’ taħt l-art " tfisser l-ilma kif imfisser taħt ir-regolament 2 tar-Regolamenti dwar il-Protezzjoni tal-Ilma ta’ Taħt l-Art Kontra t-Tniġġis u d-Deterjorament; L.S.423.36 " impjant ta’ inċinerazzjoni tal-iskart " tfisser kull apparat u tagħmir tekniku stazzjonarju jew mobbli dedikat għat-trattament termiku tal-iskart, kemm jsir kif ukoll jekk ma jsirx l-irkupru tas-sħana ġenerata permezz tal-inċinerazzjoni bl-ossidazzjoni tal-iskart kif ukoll ta’ trattamenti termiċi oħra, bħall-pirolisi, il-gassifikazzjoni jew il-proċess bil-plażma, jekk kemm il-darba s-sustanzi li jirriżultaw mit-trattament jiġu sussegwentement inċinerati; " impjant ta’ koinċinerazzjoni tal-iskart " tfisser kull unità teknika stazzjonarja jew mobbli li l-iskop ewlieni tagħha hu l-ġenerazzjoni ta’ enerġija jew il-produzzjoni ta’ prodotti materjali u li tuża skart bħala karburant regolari jew addizzjonali jew li fiha l-iskart jiġi trattat permezz ta’ proċess termiku permezz tal-inċinerazzjoni bl-ossidazzjoni tal-iskart kif ukoll trattamenti termiċi oħra, bħall-pirolisi, il-gassifikazzjoni jew il-proċess bil-plażma, jekk kemm il-darba is-sustanzi li jirriżultaw mit-trattament jiġu sussegwentement inċinerati; " impjant ta’ kombustjoni " tfisser kull apparat tekniku fejn il-karburanti jiġu ossidizzati sabiex jużaw is-sħana li tiġi ġġenerata; " impjant multikombu stibbli " tfisser kull impjant tal-kombustjoni li jista’ jitħaddem kemm simultanjament kif ukoll alternativament b’żewġ tipi jew aktar ta’ karburant; " installazzjoni " tfisser unità teknika stazzjonarja fejn titwettaq xi waħda jew jitwettqu aktar mill-attivitajiet elenkati f’regolamenti li jikkonċernaw il-prevenzjoni u l-kontroll integrat tat-tniġġis jew f’regolamenti li jikkonċernaw is-solventi organiċi, u kull attività oħra assoċjata direttament li jkollha konnessjoni teknika mal-attivitajiet mwettqa fuq dak is-sit u li jista’ jkollha effett fuq l-emissjonijiet u t-tniġġis; " kapaċità nominali " tfisser it-total tal-kapaċitajiet ta’ inċinerazzjoni tal-ifran li minnhom jiġi kompost impjant ta’ inċinerazzjoni tal-iskart jew impjant ta’ koinċinerazzjoni tal-iskart, kif speċifikat mill-kostrutturu kkonfermat mill-operatur, b’konsiderazzjoni għall-valur kalorifiku tal-iskart, espress bħala kwantità tal-iskart inċinerat fis-siegħa; "karburant " tfisser kull sustanza solida, likwida jew gass uża kombustibbli; "karburant solidu indiġenu " tfisser karburant solidu magħmul b’mod naturali mqabbad f’impjant ta’ kombustjoni mfassal speċifikament għal dak il-karburant u estratt lokalment; "kisi" tfisser kisi kif imfisser fir-regolament 2 tar-Regolamenti dwar Limitazzjoni ta’ Emissjonijiet ta’ Komposti Organiċi Volatili (Żebgħa, Verniċi u Prodotti ta’ Rifinitura tal-Vetturi); L.S.549.71 " kompost organiku " tfisser kwalunkwe kompost li jkollu fih minn tal-anqas l-element karbonju u wieħed jew aktar ta’ idroġenu, aloġeni, ossiġnu, kubrit, fosfru, silikon jew ażotu, bl-eċċezzjoni ta’ ossidi tal-karbonju u karbonati u bi karbonati inorganiċi; " kompost organiku volatili " tfisser kull kompost organiku kif ukoll il-frazzjoni tal-krejożotu, li f’temperatura ta’ 293.15K jkoll u pressa tal-fwar ta’ 0.01 kPa jew aktar, jew li għandu volatilità korrispondenti taħt il-kondizzjonijiet partikolari tal-użu; "kondott" tfisser kompartiment ta’ ċumnija jew parti minn ċumnija li tintuża sabiex il-gassijiet residwi jgħaddu mill-impjant tal-kombustjoni għall-atmosfera; " il-konkluzjonijiet tal-BAT" tfisser dokument li jinkludi l-partijiet ta’ dokument ta’ referenza tal-BAT li jistabbilixxi l-konkluzjonijiet dwar l-aħjar metodi tekniċi disponibbli, id-deskrizzjoni tagħhom, l-informazzjoni biex tiġi vvalutata l-applikabbiltà tagħhom, il-livelli ta’ emissjonijiet assoċjati mal-aħjar metodi tekniċi disponibbli, il-monitoraġġ assoċjat, il-livelli ta’ konsum assoċjati u, fejn adatt, il-miżuri rilevanti għar-rimedjazzjoni tas-sit; "il-livelli ta’ emissjonijiet assoċjati mal-aħjar metodi tekniċi disponibbli" tfisser il-firxa ta’ livelli ta’ emissjonijiet miksuba f’kondizzjonijiet ta’ operat normali ta’ tħaddim bl-użu tal-aħjar teknika disponibbli jew taħlita tal-aħjar metodi tekniċi disponibbli, kif deskritt fil-konklużjonijiet tal-BAT, espressa bħala medja fuq perijodu ta’ żmien stabbilit f’kondizzjonijiet ta’ referenza speċifikati; " livell tal-kwalità ambjentali " tfisser is-sett ta’ rekwiżiti li għandhom jitħarsu fi żmien partikolari minn ambjent partikolari jew parti partikolari minnu, kif stabbilit fil-liġi nazzjonali jew tal-Unjoni Ewropea; "magna diesel " tfisser magna li taħdem permezz tal-kombustjoni interna u li topera skont iċ-ċiklu die sel u li taħraq il-karburant permezz tal-compressionignition; " magna tal-gass " tfisser magna li taħdem permezz tal-kombustjoni interna u li topera skont iċ-ċiklu ta’ Ottou li tuża l-ispar kignition jew, fil-każ li tista’ tuża żewġ karburanti differenti taħraq il-karburant permezz tal-compressionignition; "operatur " tfisser kull persuna fiżika jew ġuridika li topera jew tikkontrolla l-installazzjoni jew impjant ta’ kombustjoni, impjant tal-inċinerazzjoni tal-iskart jew impjant tal-koinċinerazzjoni tal-iskart, jew li għaliha jkun ġie delegat poter ekonomiku deċiżiv fuq il-funzjonament tekniku tal-installazzjoni jew l-impjant; "permess " tfisser awtorizzazzjoni bil-miktub biex titħaddem kollha kemm hi jew biss f’parti minnha installazzjoni jew impjant ta’ kombustjoni, impjant ta’ inċinerazzjoni tal-iskart jew impjant ta’ koinċinerazzjoni tal-iskart; " il-pubbliku " tfisser persuna waħda jew iktar fiżiċi jew ġuridiċi, u, skont il-leġislazzjoni jew il-prattika nazzjonali, l-assoċjazzjonijiet, l-organizzazzjonijiet jew il-gruppi tagħhom; " il-pubbliku kkonċernat " tfisser il-pubbliku affettwat jew x’aktarx li jiġi affettwat bit-teħid ta’ deċiżjoni dwar il-ħruġ jew l-aġġornament ta’ permess jew ta’ kondizzjonijiet ta’ permess jew li għandu interess fihom; fis-sens tad-definizzjoni ta’ dan il-kunċett organizzazzjonijiet non-governattivi li jimpenjaw ruħhom favur l-ambjent u li jissodisfaw ir-rekwiżiti li japplikaw skont il-liġijiet nazzjonali ukoll għandhom interess; " rapport ta’ bażi " tfisser informazzjoni dwar il-qagħda tal-kontaminazzjoni tal-ħamrija u l-ilma ta’ taħt l-art minn sustanzi perikolużi rilevanti; " rata ta’ tneħħija tal-kubrit" tfisser il-proporzjon, matul perijodu partikolari ta’ żmien, tal-kwantità ta’ kubrit li ma jintefax fl-arja minn impjant ta’ kombustjoni għal kwantità ta’ kubrit li jinsab fil-karburant solidu li hu introdott fil-faċilitajiet tal-impjant ta’ kombustjoni u li jintuża fl-impjant matul l-istess perijodu ta’ żmien; " regoli ġenerali vinkolanti " tfisser valuri limitu tal-emissjonijiet jew kondizzjonijiet oħrajn, mill-inqas fil-livell settorjali, li jiġu adottati bl-intenzjoni li jintużaw direttament biex jiġu stabbiliti l-kondizzjonijiet għal permess; "sigħat operattivi " tfisser iż-żmien, mkejjel bis-sigħat, li matul u l-impjant tal-kombustjoni, kemm jekk kollu kemm hu kif ukoll jekk parti minnu, jkun qed jopera u jitfa’ emissjonijiet fl-arja, minbarra l-perijodi ta’ start-upu shut down; "sistema żgħira iżolata " tfisser sistema żgħira iżolata kif imfisser fir-regolament 2 tar-Regolamenti dwar is-Suq tal-Elettriku; L.S.423.22 " skart " tfisser skart kif imfisser fir-regolament 4 tar-Regolamenti dwar l-Iskart; L.S.549.63 " skart muniċipalimħallat " tfisser skart mid-djar kif ukoll skart kummerċjali, industrijali u istituzzjonali li, minħabba fin-natura u l-kompożizzjoni tiegħu hu simili għall-iskart mid-djar, iżda li jeskludi l-frazzjonijiet indikati taħt l-intestatura 2001 tal-Anness għad-Deċiżjoni 2000/532/KE li jinġabru separatament mis-sors u li teskludi l-iskart l-ieħor imsemmi taħt l-intestatura 2002 ta’ dak l-Anness; " skart perikoluż" tfisser kull skart perikoluż kif imfisser taħt ir-regolament 4 tar-Regolamenti dwar l-Iskart; "solvent organiku " tfisser kull kompost organiku li jisvinta (VOC) li jintuża għal kwalunkwe ħaġa minn dawn li ġejjin: (a) waħdu jew f’kombinazzjoni ma’ aġenti oħra, u mingħajr ma jgħaddi minn xi tibdil kimiku, biex idewweb materja mhux maħduma, prodotti jew materjal ta’ skart; (b) bħala aġent ta’ tindif biex idewweb il-kontaminanti; (ċ) bħala sustanza li ddewweb; (d) bħala mezz ta’ tixrid; (e) bħala aġġustatur tal-viskożità; (f) bħala aġġustament tat-tensjoni fil-wiċċ ta’ oġġett; (g) għall-għemil ta’ oġġetti plastiċi; (h) bħala preservattiv; "spezzjoni ambjentali " tfisser l-azzjonijiet kollha, inkluż iż-żjarat fil-post, il-monitoraġġ tal-emissjonijiet u l-verifiki tar-rapporti interni u tad-dokumenti ta’ segwitu, il-verifika tal-awtomonitoraġġ, il-verifika tal-metodi tekniċiwżati u l-adegwatezza tal-ġestjoni ambjentali tal-installazzjoni, imwettqa mill-awtorità kompetenti jew f’isimha biex tivverifika u tippromwovi l-konformità tal-installazzjonijiet mal-kondizzjonijiet għal permess tagħhom u, fejn meħtieġ, biex tissorvelja l-impatt ambjentali tagħhom; "sustanza " tfisser kull element kimiku u l-komposti tiegħu, bl-eċċezzjoni tas-sustanzi segwenti: (a) sustanzi radjoattivi kif imfissra fir-regolament 3 tar-Regolamenti dwar is-Sigurtà Nukleari u l-Protezzjoni mir-Radjazzjoni; (b) S.L.549.49 mikro-organiżmi modifikati ġenetikament kif imfissra fir-regolament 3 tar-Regolamenti dwar l-Użu Kontenut ta’ Mikro-Organiżmi Modifikati Ġenetikament; (ċ) organiżmi modifikati ġenetikament kif imfissra fir-regolament 2 tar-Regolament idwar Rilaxx Deliberat ta’ Organiżmi Modifikati Ġenetikament fl-Ambjent; " sustanzi perikolużi " tfisser sustanzi jew taħlitiet kif imfissra fl-Artikolu 3 tar-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet; " teknika emerġenti " tfisser teknika ġdida għal attività industrijali li, jekk żviluppata kummerċjalment, tista’ tipprovdi jew livell ġenerali ogħla ta’ protezzjoni tal-ambjent jew mill-anqas l-istess livell ta’ protezzjoni tal-ambjent u ffrankar akbar mill-aħjar metodi tekniċi disponibbli eżistenti; "tjur " tfisser it-tjur kif imfisser fil-punt 1 tal-Artikolu 2 tad-Direttiva 90 ż539/KEE tal-15 ta’ Ottubru 1990 dwar il-kondizzjonijiet tas-saħħa ta’ bhejjem li jirregolaw il-kummerċ intra-Komunitarju fi, u l-importazzjonijiet ta’ tjur u bajd tat-tfaqqis minn pajjiżi terzi; "tniġġis" tfisser l-introduzzjoni diretta jew indiretta bħala riżultat tal-attività umana, ta’ sustanzi, vibrazzjonijiet, sħana jew ħoss fl-arja, fl-ilma jew fl-art li jistgħu jkunu ta’ dannu għas-saħħa umana jew għall-kwalità tal-ambjent, li jirriżultaw fi ħsara għal proprjetà materjali, jew li jtellfu jew ifixxkl u l-mezzi u kull użu leġittimu ieħor tal-ambjent; "turbina tal-gass " tfisser kull impjant magħmul minn magna li dduru li tbdiddel l-enerġija termika f’enerġija mekkanika u magħmula priċi parjament minn kumpressur, tagħmir tekniku li fih il-karburant jiġi ossidat sabiex jisaħħan il-fluwidu operattiv u t-turbina; "valur limitu tal-emissjonijiet " tfisser il-massa, espressa f’termini ta’ ċerti parametri speċifiċi, konċentrazzjoni u, jew livell ta’ emissjoni, li ma jistgħux jinqabżu matul perjodu wieħed jew aktar ta’ żmien. 6. Obbligu ta’ pussess ta’ permess. (1) Ebda installazzjoni, impjant ta' kombustjoni, impjant ta’ inċinerazzjoni tal-iskart jew impjant ta’ koinċinerazzjoni tal-iskart ma għandu jitħaddem mingħajr permess mill-awtorità kompetenti: Iżda, b’deroga minn dan, u bla ħsara għal regolamenti oħra applikabbli, l-awtorità kompetenti tista’ titlob ir-reġistrazzjoni ta’ ċerti installazzjonijiet jew kollha koperti biss minn regolamenti dwar il-limitazzjoni ta’ emissjonijiet ta’ komposti organiċi volatili. F’każijiet bħal dawn, it-tip ta’ installazzjonijiet li jeħtieġu reġistrazzjoni għandhom ikunu ppubblikati mill-awtorità kompetenti fuq il-websajt tagħha. L-operaturi ta’ tali installazzjonijiet huma meħtieġa li japplikaw għar-reġistrazzjoni mal-awtorità kompetenti permezz tal-formoli ta’ applikazzjoni ppubblikati mill-awtorità kompetenti fuq il-websajt tagħha. (2) (a) Permess jista’ jkopri żewġ installazzjonijiet jew aktar jew partijiet minn installazzjonijiet imħaddma mill-istess operatur fl-istess sit. (b) Meta permess ikopri żewġ installazzjonijiet jew aktar, għandu jkun fih kondizzjonijiet li jiżguraw li kull installazzjoni tikkonforma mal-kondizzjonijiet ta’ dawn ir-regolamenti. (3) Permess jista’ jkopri diversi partijiet ta’ installazzjoni mħaddma minn operaturi differenti. F’każijiet bħal dawn, il-permess għandu jispeċifika r-responsabbiltajiet ta’ kull operatur. 7. Ħruġ ta’ permess. (1) Mingħajr preġudizzju għal leġislazzjoni oħra nazzjonali jew tal-Unjoni Ewropea, l-awtorità kompetenti għandha toħroġ permess jekk l-installazzjoni tikkonforma mal-kondizzjonijiet ta’ dawn ir-regolamenti. (2) Fejn aktar minn awtorità kompetenti waħda jew aktar minn operatur wieħed hu involut jew jingħata aktar minn permess wieħed, l-Awtorità għall-Ambjent u r-Riżorsi għandha tieħu l-miżuri neċessarji biex tiżgura li l-kondizzjonijiet u l-proċedura għall-għoti tal-permess huma kkordinati kif imiss, sabiex jiggarantixxu approċċ integrat effettiv mill-awtoritajiet kompetenti kollha għal din il-proċedura. (3) S.L.549.71 Fil-każ ta’ installazzjoni ġdida jew bi dla sostanzjali li teħtieġ studju dwar l-impatt ambjentali taħt ir-Regolamenti dwar l-Istudju dwar l-Impatt Ambjentali, kull informazzjoni relevanti miksuba jew konklużjonijiet milħuqa skont ir-Regolamenti dwar l-Istudju dwar l-Impatt Ambjentali għandhom ikunu eżaminati uwżati għall-finijiet tal-ħruġ tal-permess. 8. Regoli ġenerali vinkolanti. (1) Mingħajr preġudizzju għall-obbligu li jkollhom permess, l-awtorità kompetenti tista’ tinkludi kondizzjonijiet għal ċerti kategoriji ta’ installazzjonijiet, impjanti ta’ kombustjoni, impjanti ta’ inċinerazzjoni tal-iskart jew impjanti ta’ koinċenerazzjoni tal-iskart b’regoli ġenerali vinkolanti. (2) Regoli ġenerali vinkolanti għandhom jitqiesu li ġew adottati formalment meta l-awtorità kompetenti tippubblikhom fuq il-websajt tagħha. (3) Meta jiġu addottati regoli ġenerali vinkolanti, il-permess jista’ sempliċement jinkludi referenza għal dawn ir-regoli. 9. Mingħajr preġudizzju għar-Regolamenti dwar il-Prevenzjoni u r-Rimedju għal Danni Ambjentali, fil-każ ta’ kwalunkwe inċident jew aċċident li jaffettwa l-ambjent b’mod sinifikanti: (a) l-operatur għandu jinforma minnufih lill-awtorità kompetenti; (b) l-operatur għandu minnufih jieħu miżuri biex jillimita l-konsegwenzi ambjentali u sabiex jipprevjeni ulterjuri inċidenti jew aċċidenti possibbli; (ċ) l-awtorità kompetenti għandha teħtieġ li l-operatur jieħu kwalunkwe miżura kumplimentari adegwata li l-awtorità kompetenti tqis meħtieġa biex jillimita l-konsegwenzi ambjentali u sabiex jipprevjeni ulterjuri inċidenti jew aċċidenti possibbli. 10. Nuqqas ta’ konformità. Emendat: A.L.46 tal-2017. (1) L-operatur għandu jieħu l-miżuri meħtieġa biex jiżgura li l-kondizzjonijiet tal-permess jiġu mħarsa. (2) Fil-każ ta’ ksur tal-kondizzjonijiet tal-permess: (a) l-operatur għandu jinforma minnufih lill-awtorità kompetenti; (b) l-operatur għandu minnufih jieħu l-miżuri meħtieġa biex jiżgura li jerġa’ jkun hemm konformità fl-inqas żmien possibbli; (ċ) l-awtorità kompetenti għandha teħtieġ li l-operatur jieħu kwalunkwe miżura kumplimentari adegwata li l-awtorità kompetenti tikkunsidra meħtieġa biex il-konformità tiġi restawrata: Iżda jekk l-operatur jonqos milli jikkonforma, l-awtorità kompetenti tista’ hija stesstieħu l-miżuri kumplimentari xierqa, waqt li tgħaddi l-ispejjeż li tagħmel għal fuq il-garanzija finanzjarja: Barra minn dan, l-awtorità kompetenti tista’ ddaħħal fis-seħħ kull miżura punittiva meqjusa bħala meħtieġa, inkluża l-konfiska tal-garanzija finanzjarja kollha jew parti minnha: Iżda, jekk l-ispiża ta’ dawn il-miżuri tkun taqbeż il-garanzija finanzjarja, l-operatur ikollu jħallas l-ispejjeż addizzjonali. L-azzjoni mill-awtorità kompetenti għandha tkun mingħajr preġudizzju għar-regolamenti 16, 17 u 18. (3) Fejn il-ksur tal-kondizzjonijiet għal permess ikun ta’ periklu immedjat għas-saħħa tal-bniedem jew jhedded li jikkawża effett immedjat negattiv sinifikanti fuq l-ambjent, u sakemm ma jerġax ikun hemm konformità skont is-sub regolament (2)(b) u (ċ Fejn il-ksur tal-kondizzjonijiet għal permess ikun ta’ periklu immedjat għas-saħħa tal-bniedem jew jhedded li jikkawża effett immedjat negattiv sinifikanti fuq l-ambjent, u sakemm ma jerġax ikun hemm konformità skont is-sub regolament (2)(b), it-tħaddim tal-installazzjoni, l-impjant ta’ kombustjoni, l-impjant tal-inċinerazzjoni tal-iskart, l-impjant tal-koinċinerazzjoni tal-iskart jew parti rilevanti tiegħu għandha tkun sospiża. 11. L-operaturi għandhom iżommu l-informazzjoni u r-rapporti mhux maħduma kollha relatati ma’ dawn ir-regolamenti għal mill-inqas tliet snin, u dawn għandhom ikunu disponibbli għall-awtorità kompetenti meta din titlobhom. 12. Emissjoni ta’ gassijiet serra. L.S.423.50 (1) Meta l-emissjonijiet ta’ gassijiet serra minn installazzjoni huma speċifikati fl-Anness I tar-Regolamenti dwar Skema Kummerċjali tal-Komunità Ewropea dwar l-Emissjonijiet ta’ Gassijiet Serra, fir-rigward ta’ attività mwettqa f’dik l-installazzjoni, il-permess m’għandux jinkludi valur limitu tal-emissjonijiet għall-emissjonijiet diretti ta’ dak il-gass, ħlief jekk meħtieġ sabiex jiġi żgurat li ma jiġi kkawżat l-ebda tniġġis lokali sinifikanti. (2) L.S.423.50 Għall-attivitajiet elenkati fl-Anness I tar-Regolamenti dwar Skema Kummerċjali tal-Komunità Ewropea dwar l-Emissjonijiet ta’ Gassijiet Serra, l-awtorità kompetenti tista’ tagħżel li ma timponix kondizzjonijiet relatati ma’ effiċjenza fl-enerġija fir-rigward ta’ unitajiet tal-kombustjoni jew unitajiet oħra li jarmu d-dijossidu karboniku fuq is-sit. (3) Fejn meħtieġ, l-awtoritajiet kompetenti għandhom jemendaw il-permess kif xieraq. 13. (1) L-applikazzjonijiet għal permess (inkluż il-varjazzjoni, trasferiment, tiġdid jew ċediment tal-istess) għandhom jiġu akkumpanjati minn tali dritt kif jista’ jkun minn żmien għal żmien preskritt mill-awtorità kompetenti. (2) L-awtorità kompetenti għandha timponi dritt annwali li għandu jitħallas fl-anniversarju tad-data tal-ħruġ tal-permess. L-ispejjeż kollha tal-ispezzjonijiet għandhom jiġu miżjuda mad-dritt annwali skont ir-rata standard imposta mill-awtorità kompetenti. L-ispiża ta’ xi servizzi ta’ konsulenza mqabbda mill-awtorità kompetenti biex tikseb għarfien speċjalizzat fuq applikazzjonijiet speċifici jew biex tassisti lill-awtorità fil-konformità tal-verifika għandhom jitħallsu mill-applikant, u jiżdiedu mad-dritt annwali. (3) L-awtorità kompetenti tista’ wkoll teħtieġ il-forniment mill-operatur ta’ garanzija finanzjarja xierqa li għandha ssir favur l-awtorità kompetenti biex tiżgura l-obbligi taħt il-permess qabel joħroġ il-permess. Il-garanzija finanzjarja tista’ wkoll tiġi marbuta ma’ kondizzjonijiet speċifiċi fil-permess. (4) L-awtorità kompetenti ma għandhiex tipproċessa ebda applikazzjoni għal permess jew tirrendi ebda servizz ieħor jekk id-drittijiet relattivi għal permess preċedenti jew attwali jew servizz mogħti lill-istess persuna jew fir-rigward ta’ sit jew kwalunkwe sit teknikament marbut ma ġewx imħallsa b’mod sħiħ. 14. L-awtoritaċ kompetenti tkun eżentata minn responsabbiltà ċivili. L-awtorità kompetenti għandha tkun eżentata minn responsabbiltà ċivili dwarda kkollu magħmul raġonevolment u bonafidi fl-eżekuzzjoni tad-dmirijiet tagħha taħt dawn ir-regolamenti. 15. Responsabbiltà legali. (1) Operatur ikun legalment responsabbli u accountable biex jiżgura li l-operazzjoni tal-installazzjoni, impjant ta’ kombustjoni, impjant ta’ inċinerazzjoni tal-iskart jew impjant ta’ koinċinerazzjoni tal-iskart li għaliha jkun ingħata permess tkun qegħda titwettaq skont dawn ir-regolamenti u l-kondizzjonijiet kollha stipulati fil-permess. Impjegati ta’ possessur ta’ permess għandhom ikunu awtorizzati li jwettqu operazzjoni ta’ installazzjoni taħt dawn ir-regolamenti bis-saħħa tal-permess ta’ min ikun qed iħaddimhom, iżda huma għandhom ikunu qegħdin jaġixxu f’isem min iħaddimhom u jkunu qegħdin jaġixxu skont il-permess ta’ min iħaddimhom u jkunu qegħdin josservaw il-pattijiet, il-kondizzjonijiet u r-regoli mehmuża magħhomu ma’ dawn ir-regolamenti b’mod ġenerali. (2) Impjegati ta’ possessur ta’ permess għandhom jitqiesu li jkunu qed jaġixxu f’isem min iħaddimhom sakemm ma tinġiebx prova kuntrarja. 16. Konformità mal-permess. Operaturi ta’ installazjonijiet għandhom jikkonformaw mal-kundizzjonijiet tal-permess. 17. Reati kontra dawn ir-regolamenti. Persuna tkun ħatja ta’ reat kontra dawn ir-regolamenti jekk: (a) tonqos milli tħares xi dispożizzjoni ta’ dawn ir-regolamenti jew ta’ xi ordni leġittimament mogħtija skont xi dispożizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) taġixxi bi ksur ta’ xi dispożizzjoni ta’ dawn ir-regolamenti; jew (d) tassoċja ruħha jew tittanta tassoċja ruħha ma’ xi persuna, jew tgħin, jew tħajjar, lil xi persuna oħra b’liema mezz ikun, inkluż ir-reklamar, l-għoti ta’ pariri jew il-ħlas ta’ flus biex tikser id-dispożizzjonijiet ta’ dawn ir-regolamenti jew biex tonqos milli tħares xi dispożizzjoni tagħhom, inkluża kull ordni mogħtija leġittimament skont xi dispożizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 18. Pieni. Min jagħmel reat kontra dawn ir-regolamenti jeħel, meta jinsabħati: (a) meta jinsabħati għall-ewwel darba, multa ta’ mhux anqas minn tlieta u għoxrin elf euro (€ 23,000.00) u mhux aktar minn mitejn tlieta u tletinelfeuro (€ 233, 000.00) jew priġunerija għal żmien mhux iżjed minn sentejn, jew dik il-multa u priġunerija flimkien; (b) meta jinsabħati għat-tieni darba jew aktar drabi, multa ta’ mhux anqas minn sitta u erbgħin elfeuro (€ 46,000.00) u mhux aktar minn erba’ mija sitta u sittinelfeuro (€ 466, 000.00) jew priġunerija għal żmien mhux iżjed minn sentejn, jew dik il-multa u priġunerija flimkien: Iżda meta persuna tinsab ħatja li tkun għamlet reat taħt dawn ir-regolamenti bl-użu ta’ vettura, sid dik il-vettura, meta dan ikun japplika, jkun responsabbli bl-istess modu fl-istess qjies: Iżda wkoll il-qorti għandha tordna lil persuna li tkun instabet ħatja li għamlet reat kontra dawn ir-regolament itħallas għall-ispejjeż imġarrba mill-awtorità kompetenti b’riżultat ta’ dak ir-reat, ir-revoka tal-permess maħruġ mill-Pulizija u l-konfiska tal-corpus delicti, u tal-vettura jekk ikun il-każ. 19. Applikabilità tal-Kodiċi Kriminali. Kap. 9. (1) Id-disposizzjonijiet tal-artikoli 23 u 30(1) tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità ma għandha f’ebda każ tkun ghal inqas minn sena. (2) Kap.9. Kap. 9. Minkejja d-dispożizzjonijiet tal-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skont ma jista’ jkun il-każ, u għandhom ikunu skont id-dispożizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti.